Ščečinski mirovni sporazum (nemško Frieden von Stettin, švedsko Freden i Stettin, dansko Freden i Stettin), sklenjen 13. decembra 1570, je končal severno sedemletno vojno med Švedsko in Dansko z njenima zaveznikoma Lübeckom in Poljsko. Poravnal je tudi zahteve Švedske, Danske in Svetega rimskega cesarstva, povezane z livonsko vojno. Sporazum je bil za Švedsko neugoden, ker je Danski za nekaj časa zagotovil hegemonijo v severni Evropi. Sporazum zaradi neprepričljivosti ni preprečil nadaljnjih vojn med Dansko in Norveško in Švedsko, ki so se končale šele v 1720. letih.